《湘中宿台步寺》
宋代·沈辽

湘源初甚微，屡挹不满缸。比至台步虚，泛泛为长江。

虚头市初集，鱼豆皆成桩。夷獠不识人，笑鬻彘与厖。

绿荷竭苞苴，人散谁复撞。鸥鸟亦来下，酒旆停空杠。

我来憩桑门，竹户映蓬窗。夜寝那可寐，江流正淙淙。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。